«Մեծ Եվրասիա» ծրագիրը աշխարհաքաղաքական և աշխարհատնտեսական բավական հավակնոտ, մեծամասշտաբ ծրագիր է, որի կյանքի կոչումը, ըստ հեղինակների, թույլ կտա նախ մեղմել Եվրասիա մայրցամաքի պետությունների ինչպես տնտեսական, այնպես էլ քաղաքական հակասությունները, ապա նաև ստեղծել համագործակցության աննախադեպ ձևաչափ, որից կարող են շահել բոլոր մասնակից երկրները: Հատկանշական է, որ «Մեծ Եվրասիայի» մասին խոսվում է դեռ վաղուցվանից, սակայն այժմ նկատելի են ծրագրի կյանքի կոչմանն ուղղված առավել հստակ քայլեր: